**На основу члана 32. Закона о локалној самоуправи („Сл.Гласник РС“ бр.129/07,83/14-др.закон, 101/16 –др.закон и 47/18 ), члана 4. и члана 13. Закона о јавним службама („ Сл.Гласник РС“ бр.42/91,71/94 и 79/05-др.закон,81/05-испр.др.закона и 83/14-др.закон) , члана 113., 114., 119., 120., 121. И 122. Закона о здравственој заштити ( „Сл.ГласникРС.“ број 25/19),члана 9. Уредбе о плану мреже здравствених установа(„Сл.Гласник РС“ бр.5/20), члана 37 Статута Града Ниша („Сл.Лист града Ниша“ број 88/08, 143/16 и 18/19) ,Скупштина града Ниша на седници одржаној дана \_\_\_\_\_\_\_\_\_\_\_\_\_\_\_\_\_ доноси :**

**ОДЛУКУ**

**О ИЗМЕНАМА И ДОПУНАМА ОДЛУКЕ О ОСНИВАЊУ АПОТЕКЕ НИШ**

**Члан 1.**

**У Одлуци о оснивању Апотека Ниш („Сл.лист града Ниша“ бр.92/06,92/16 и 100/19),у називу Одлуке , речи „Апотеке Ниш“ замењују се речима „Апотекарске установе Ниш“.**

**Члан 2.**

**Члан 1.Одлуке, мења се и гласи:**

**„Члан 1.**

**Град Ниш оснива здравствену установу Апотекарска установа Ниш за обављање апотекарске делатности за територију Града Ниша и општина Алексинац, Гаџин Хан,Мерошина,Ражањ и Сврљиг.“**

**Члан 3.**

**Члан 2 мења се и гласи :**

**„Члан 2**

**Назив установе је Апотекарска установа Ниш.**

**Седиште Апотекарске установе је у Нишу, Булевар др.Зорана Ђинђића бр.6.“**

**Члан 4.**

**Члан 4. мења се и гласи:**

**„Члан 4.**

**У Апотекарској установи Ниш се обавља апотекарска делатност која обухвата:**

1. **снабдевање становништва,здравствених установа,приватне праксе и других правних лица лековима и медицинским средствима, у складу са законом;**
2. **спровођење превентивних мера за очување,заштиту и унапређење здравља становништва,односно промоцију здравља,превенцију болести и здравствено васпитање;**
3. **издавање лекова и медицинских средстава,уз давање савета о њиховом чувању,року употребе примени,нежељеним реакцијама и интеракцијама,правилној употреби и одлагању;**
4. **унапређивање фармакотерапијских мера и поступака у рационалној примени лекова и медицинских средстава и пружање информација општој и стручној јавности о лековима и медицинским средствима у складу са законом;**
5. **учешће у изради и спровођењу фармакотерапијских протокола;**
6. **пријављивање нежељених догађаја и нежељених реакција на лекове и медицинска средства,односно фалсификованих лекова и медицинских средстава,у складу са законом којим се уређују лекови и законом којим се уређују медицинска средства;**
7. **праћење исхода терапије,у циљу оптимализације терапије и побољшања исхода лечења ,праћењем одређених параметара,**
8. **указивање на могуће интеракције лекова са другим лековима,храном и др.,као и избегавање нежељеног терапијског дуплирања примене лекова,**
9. **израду и издавање магистралних,односно галенских лекова;**
10. **повлачење,односно повраћај лекова и медицинских средстава из промета на мало у складу са законом и смерницама добре праксеу дистрибуцији;**
11. **управљање фармацеутским отпадом,у складу са прописима којима се уређују управљање отпадом;**
12. **сарадњу са другим здравственим радницима у вези са применом лекова и медицинских средстава;**
13. **друге фармацеутске услуге и послове апотекарске делатности,у складу са законом.**

**Поред промета лекова и медицинских средстава на мало,апотека може вршити промет и другим производима за унапређење и очување здравља, као и предметима опште употребе у складу са законом.**

**Члан 5.**

**Члан 5. се брише.**

**Члан 6.**

**Члан 6. мења се и гласи :**

**„Члан 6.**

**Средства за оснивање и рад Апотекарске установе Ниш су у јавној својини.“**

**Члан 7.**

**Члан 7. мења се и гласи:**

**„Члан 7.**

**Апотекарска установа Ниш ће све радње око усклађивања општих аката ,организације и обавеза које произилазе из члана 263. Закона о здравственој заштити извршити у роковима и у складу са поступком прописаним Законом.“**

**Члан 8.**

**У члану 8. после става 1. додаје се став 2. који гласи:**

**„Директора, председника и чланове управног одбора и председника и чланове надзорног одбора именује и разрешава оснивач“**

**Члан 9.**

**У свим члановима Одлуке речи „Апотека “у одговарајућем падежу замењују се речима „Апотекарска установа Ниш“ у одговарајућем падежу.**

**Члан 10.**

**Чланови 15,16 и 17 бришу се.**

**Члан 11.**

**Ова Одлука ступа на снагу наредног дана од дана објављивања у Службеном листу града Ниша.**

**У Нишу\_\_\_\_\_\_\_\_\_\_\_\_\_\_\_**

**Број:\_\_\_\_\_\_\_\_\_\_\_\_\_\_\_\_**

**СКУПШТИНА ГРАДА НИША**

**Председник**

**Мр Раде Рајковић**

**О б р а з л о ж е њ е**

Правни основ за доношење Одлуке о изменама и допунама Одлуке о оснивању Апотеке Ниш садржан је у Закону о здравственој заштити („Сл.гласник РС“бр.25/2019) и одредбама Уредбе о плану мреже здравствених установа („Сл.Гласник РС“ бр 5/2020). Овим прописима дефинисана је организација установе као Апотекарске установе, а Уредбом је измењена и територија за коју се оснива Апотекарска установа Ниш. Законом је и прописана обавеза здравствених установа да ускладе своје опште акте ,организацију и рад са одредбама Закона у одређеном року као и обавезе око пререгистрације здравствене установе па је у складу са тиме неопходно приступити изменама и допунама оснивачког акта,са оправданим интересом ступања на снагу истог наредног дана од дана објављивања због горе поменутих законом предвиђених рокова.

**СЕКРЕТАР**

**Ђурица Спасић**